Пиарка, секретарка и общински съветник взимат луди пари в управата на водния цикъл на Добрич - Червено.bg
Секретарката на кмета, пиарката му, общинска съветничка от ГЕРБ, бивш зам. кмет на Балчик и прочие са включени в звеното за изпълнение на проекта на водния цикъл. Те не работят на терен, само администрират, но за сметка на това получават солидни възнаграждения. Ще имат и специален офис, който се намира на улица “Йордан Йовков” в Добрич. Засега няма информация колко ще струва помещението.
Бележник.бг съобщи още през март, че общата заделена сума само за заплати на назначените в административното управление на водния цикъл е 455 хиляди лева. Сведенията за парите, за възнагражденията на лицата, както и имената им, получихме от община Добрич след запитване по ЗДОИ.
Заради тоталната липса на информация за водния цикъл, заради това, че гражданите не са уведомени нито къде ще се прави подмяна, нито пък са наясно каква част от градското водно трасе ще бъде обновена, решихме да обявим повече подробности за хората, които трябва да свършат това. Защото според кмета Йорданов водният цикъл е започнал официално на 19 юли 2017 година, когато шумно бе направена първа копка. А малко по-късно стана ясно, че общината е обявила 5 официални церемонии – “първи копки и рязане на ленти”, свързани с водния цикъл на града, и те не включват тази първа копка. За рязане на лентички, кафе паузи и подобни обаче са заделени над 200 хил. лева.
Управлението на ГЕРБ се клати, парламентът не прие...
Георги Кадиев: Санирането е огромна корупционна сх...